Uus tähelepanu keskpunkt mõjus algul  homoseksuaalsele kodanikuõigusliikumisele halvavalt. Massikominunikatsioonivahendeis, eriti kõmuajakirjanduses samastati AIDS ja homoseksualism. Mõnedes maades püüdsid konservatiivsed poliitikud olukorda ära kasutada, USAs tegi senaator Jesse Helms ettepaneku panna kõik AIDSI viiruse kandjad kuni elu lõpuni koonduslaagreisse. Ettepanek käis umbes 1-1,5 miljoni inimese kohta. Inglismaal võttiski Margaret Thatcheri valitsus vastu seaduse, millega muuhulgas keetati koolides homoseksuaalsete suhete käsitlemine heteroseksuaalsetega võrdväärsena. Ameerika Ühendriikides omakorda oli Ronald Reagani ametisseastumine - juba enne AIDSI epideemiat - toonud kaasa konservatiivse vastureaktsiooni, mis homoseksualistide kõrval oli suunatud ka rahvusvähemuste vastu. 1986. a ilmunud Dennis Altmani uurimus "AIDS and the New Puritanism", ("AIDS ja neopuritanism") tegi kindlaks selle AIDSist äratatud neupuritanismi piirid. Hiljem on teiste seas Susan Sontag kõnelnud AIDSist kui ühiskondlikust nähtusest. Üha rohkem on tähele pandud, et AIDS oli ainult põhjus, mis tegi paljudes maades kuhjunud salajase fa?ismi avalikuks.